open-index/open-wikipedia-markdown huggingface dataset:
Zlatá bula sicílska

thumb|Zlatá bula sicílska
**Zlatá bula sicílska** (lat. *Bulla Aurea Siciliæ*) je dokument, ktorý významne ovplyvnil postavenie stredovekého českého štátu. Vydal ju 26. septembra 1212 rímsky kráľ Fridrich II. Štaufský v Bazileji českému kráľovi Přemyslovi Otakarovi I. ako odmenu za podporu, ktorú mu Přemysl poskytol v boji o ríšsku kráľovskú korunu. Listina získala svoj názov, pretože bola spečatená zlatou pečaťou Kráľovstva oboch Sicílií, kde Fridrich dovtedy panoval. V čase vydania tohto dokumentu bol už síce zvoleným rímskym kráľom, ale pretože len smeroval do Nemecka, aby sa tu ujal vlády, ríšsku pečať k dispozícii nemal. 

## Obsah dokumentu
Zlatá bula sicílska predstavovala súhrn výsad, ktoré Přemyslovi I. Otakarovi už predtým udelili rímski panovníci Filip Švábsky a Oto IV., a zároveň bola potvrdením statusu quo vytvárajúceho sa na prelome 12. a 13. storočia. Predovšetkým znovu potvrdzovala povýšenie českého kniežatstva na dedičné kráľovstvo a dedičný kráľovský titul českých panovníkov (uznaný tiež pápežom Inocentom III.), ich právo investitúry pražských a olomouckých biskupov a nedeliteľnosť českého štátu (tým bolo zrušené rozhodnutie cisára Fridricha I. Barbarossu z roku 1182 o vytvorení moravského markgrófstva ako ríšskeho léna). Lénny vzťah českého kráľa k rímsku kráľovi, prípadne cisárovi, nadobudol formálnu podobu. Pri nástupe nového panovníka mal cisár právo len potvrdiť kráľa už zvoleného v Čechách. Ten potom získal hodnosť ríšskeho arcičašníka a postupne aj jedného zo siedmich kurfirstov, ktorí boli oprávnení voliť rímskeho kráľa. Povinnosti českého panovníka voči cisárovi boli obmedzené na vyslanie 300 jazdcov na rímsku korunovačnú jazdu (alebo zaplatenie 300 hrivien striebra nákladov na ich vypravenie) a kráľovu účasť na rokovaniach niektorých ríšskych snemov, ktoré sa schádzali v blízkosti českého územia (Merseburg, Norimberg, Bamberg).

Zlatá bula sicílska garantovala vnútornú nezávislosť českého štátu a zároveň jeho formálnym začlenením do Svätej ríše rímskej ponúkala českým kráľom ako ríšskym kniežatám nové možnosti aktívnej zahraničnej politiky. Prispela tak k zvýšeniu prestíže českého kráľovstva v strednej Európe i k upevneniu pozícií jeho panovníkov medzi európskymi vládcami, ale aj na domácom poli.

Originál listiny je uložený v Štátnom ústrednom archíve v Prahe.

## Externé odkazy
* znenie Zlatej buly sicílskej 

Kategória:Dejiny Česka
Cipora Obzilerová

**Cipora Obzilerová** (* 19. apríl 1973, Tel Aviv, Izrael) je súčasná izraelská profesionálna tenistka.

## Finálové účasti na turnajoch WTA (1)

### Dvojhra - prehry (1)

## Koncoročná pozícia v rebríčku WTA(dvojhra)

## Iné projekty

## Externé odkazy

Kategória:Narodenia v 1973
Kategória:Osobnosti z Tel Avivu
Kategória:Izraelskí tenisti
Oľga Alexejevna Pučkovová

**Oľga Alexejevna Pučkovová**,  (* 27. september 1987, Moskva, Rusko) je súčasná ruská profesionálna tenistka.

## Finálové účasti na turnajoch WTA (2)

### Dvojhra - prehry (2)

## Externé odkazy

Narodenia v 1987
Ruskí tenisti
Kategória:Osobnosti z Moskvy
Mozilla Foundation

**Mozilla Foundation** je nezisková organizácia, ktorá podporuje a riadi open source projekt Mozilla. Organizácia riadi infraštruktúru, drží ochranné známky a je plným vlastníkom spoločnosti Mozilla Corporation, ktorá zamestnáva niekolko vývojárov, ktorí spolu s komunitou vytvárajú webový prehliadač Mozilla Firefox a e-mailový klient Mozilla Thunderbird. Mozilla Foundation sídli v Kalifornii, USA.

## História

Mozilla Foundation bola založená 15. júla 2003 krátko potom, čo sa spoločnosť America Online (AOL) rozhodla, že už ďalej nebude tento projekt podporovať finančne a nebude poskytovať vývojárov na vývoj produktu. Nadácii bol ako počiatočný kapitál poskytnutá čiastka 2 milióny dolárov a existujúca infraštruktúra vrátane ochranných známok. 3. augusta 2005 bola touto nadáciou založená spoločnosť Mozilla Corporation, ktorá je ňou plne vlastnená a naďalej zaisťuje vývoj produktov Mozilla. Do novo vzniknutej spoločnosti prešla väčšina ľudí z nadácie. Tá teraz zaisťuje iba technické zázemie a vlastní ochranné známky.

## Pozri aj
* Mozilla Corporation

## Externé odkazy
* Mozilla Foundation - Domovská stránka nadácie

Kategória:Mozilla
Kategória:Neziskové organizácie
Kategória:Organizácie založené v 2003
Numerická matematika

**Numerická matematika** je odvetvie matematiky, ktoré vytvára efektívne metódy výpočtu a približného riešenia rôznych úloh, realizovateľné aj na počítači.


Kategória:Matematika
Vlajka Iránu

thumb|Vlajka Iránu

**Vlajka [[Irán]]u** má tri vodorovné pruhy v tradičných iránskych farbách, zelenej, bielej a červenej, biely pruh je však o niečo širší než dva ostatné a zasahuje do nich úzkymi obdĺžnikovými zubami. Na dolnom okraji pruhu červeného sa vždy jedenásťkrát opakuje štylizovaným arabským písmom biele písané heslo *Alah je veľký* (*Allah akbar*). Uprostred bieleho pruhu je umiestnený červený iránsky znak. Ten tvorí štyri malé polmesiace systematický obklopujúce zvisle ležiacu čepeľ meča, nad ktorou je umiestnený zosilujúci znak arabského písma nazývaný *at-tašdíd*. Kresba znaku je štylizácia Alahovho mena. Päť hlavných prvkov znaku symbolizuje päť základných pilierov islamu a ich zvislá poloha naznačuje cestu k jedinému Alahovi. Štyri polmesiace predstavujú fázu jeho narastania, tak ako rastie islamská viera. Meč znamená silu a statočnosť, ktorá je navyše zosilnená znakom *at-tašdíd*. Podoba znaku zároveň evokuje predstavu zemského glóbusu. Červená farba vlajky znamená revolúciu, biela mier, zelená islam. Dvadsaťdvakrát sa opakujúci text na okrajoch farebných pruhov pripomína 22. bahmán revolučného roku 1357 (11. 2. 1979), ktorý je oslavovaný ako deň víťazstva iránskej revolúcie.

Aj keď republika bola v Iráne vyhlásená už 1. 4. 1979, bola nová iránska vlajka schválená parlamentom až 29. 7. 1980. Do tej doby bola používaná iránska trikolóra bez cisárskeho leva alebo s levom bez cisárskej koruny.

## Galéria

Obrázok:Iran flag with emblem 1964-1979.png|Vlajka Iránu (1964 – 1979)
Obrázok:Flag of Iran (1964).svg|Štátna vlajka Iránu (1964 – 1979)
image:State flag of Iran (1964–1980).svg|Štátna vlajka Iránu (1925 – 1964)


## Pozri aj
* Štátny znak Iránu

## Iné projekty

Irán
Kategória:Irán
Medzinárodný deň detí

**Medzinárodný deň detí** (skratka MDD) je sviatok detí, ktorý sa oslavuje v mnohých krajinách sveta. Medzinárodný deň detí sa zvyčajne (ale nie všade) oslavuje každoročne 1. júna. Na Slovensku (a v niektorých ďalších krajinách bývalého sovietskeho bloku) sa slávi od roku 1952.

Myšlienka Medzinárodného dňa detí vznikla na Svetovej konferencii pre blaho detí (*World Conference for the Wellbeing of Children*) v Ženeve, v Švajčiarsku v roku 1925. Na tejto konferencii zástupcovia 54 krajín schválili deklaráciu, ktorá sa zaoberala chudobou, detskou prácou, vzdelaním a inými otázkami týkajúcimi sa detí na celom svete. Po konferencii viacero vlád zaviedlo v svojich krajinách takýto deň, s cieľom urobiť deťom radosť a zároveň poukázať na problémy týkajúce sa detí vo svete. Nie je úplne jasné, prečo bol ako MDD vybraný práve 1. jún. No tento dátum je na svete najobľúbenejší, oslavuje sa vo viac ako 21 krajinách.

Prvý jún sa uchytil obzvlášť v komunistických krajinách, kvôli čomu vznikla mylná domnienka, že MDD bol komunistický vynález. Avšak Deň detí sa napríklad v USA oslavoval prvýkrát už v roku 1925, a to v San Franciscu.

## Iné projekty

## Zdroje
* Deň detí v USA

Kategória:Medzinárodné sviatky
Kategória:Detstvo
Kategória:1. jún
Miera (filozofia)

**Miera** sa vo filozofii chápe napr. ako kvalitatívne určený interval kvantitatívnych zmien, v hraniciach ktorého môže existovať daná kvalita či podstatná určenosť objektu.

Pojmy alebo predstavy miery závisia od významových útvarov, ktoré intervenujú v priebehu ich tvorby a značne sa líšia. Napr. v gréckej mytológii je symbolom miery bohyňa spravodlivosti Themis, jej dcéra Diké (ochrankyňa mieru, pokoja a práva) a Nemezis (bohyňa spravodlivej odplaty). V antických tragédiách miera vystupuje ako druh kozmickej miery (nepísaný zákon, ktorý nemožno beztrestne prekročiť, nevratné striedanie dňa a noci). 

Filozofickú kategóriu miery vymedzil po prvý raz Hegel, a to ako jednotu kvalitatívnej a kvantitatívnej určenosti vecí.

## Pojem miery v niektorých disciplínach

* estetika – miera je hranica estetična. Špeciálne v umení sa týka množstva a povahy použitých výrazových prostriedkov, kompozičných pravidiel a pod. Všeobecne označuje estetická miera to, že nejaký jav vstupuje do estetickej funkcie alebo z nej vystupuje.
* etika – mierou je umiernenosť.

## Miera podľa Šindelářa
Podľa Šindelářa je miera hranica premenlivosti a prechodu stavov, javov, procesov z jedných do druhých, organická jednota kvantity a kvality. Každý predmet alebo jav má určité hranice premenlivosti, za ktorými kvantitatívne zmeny vedú ku kvalitatívnym zmenám. Práve tieto hranice sú mierou. Pre zachovanie miery treba určitú stabilitu podmieňujúcich článkov, účastníkov a pod., rovnováhu kvantity a kvality (napr. výrazná zmena v počte účastníkov nejakej akcie môže podstatne zmeniť aj jej výsledok alebo aspoň jej priebeh.

## Zdroje
* 
* 
* 
* 

Kategória:Filozofický slovník
Kategória:Estetika
Kategória:Etika
Mozilla Corporation

**Mozilla Corporation** je spoločnosť, ktorú plne vlastní Mozilla Foundation a ktorá zaisťuje vývoj, distribúciu a propagáciu internetových aplikácií akými sú webový prehliadač Mozilla Firefox či e-mailový klient Mozilla Thunderbird. Na rozdiel od Mozilla Foundation ide o komerčnú spoločnosť, ktorá produkuje zisk. Nie je motivovaná ziskom, pretože príjem putuje späť do projektov spätých s Mozillou. 

Mozilla Corporation bola založená 3. augusta 2005 . Prezidentkou novo vzniknutej spoločnosti je Mitchell Baker a cieľom spoločnosti je prinášať inovácie do oblasti webu. Prinášané produkty sú poskytované zdarma vrátane zdrojového kódu.

## Referencie


## Externé odkazy
* Mozilla Corporation – Domovská stránka spoločnosti

Kategória:Mozilla
Kategória:Softvérové podniky
Vlajka Kambodže

thumb|Vlajka Kambodže

**Vlajka [[Kambodža|Kambodže]]** – červená je tradičná farba Kambodže a zároveň sa spája s komunizmom a revolúciou. Na červenej ploche vlajky je biela kresba hlavného chrámu Angkor Vat z 12. storočia. Modrá symbolizuje vodu, ktorá je významným prírodným zdrojom Kambodže.

## História vlajok Kambodže
Vlajka Kambodžského kráľovstva pod francúzskym protektorátom bola červená s modrým lemom a bielym chrámom Angkor Vat v strede. Bola zavedená okolo roku 1863 (prvá zmluva medzi Kambodžou a Francúzskom). Po začlenení Kambodže do Francúzskej Indočíny v roku 1885 sa používala iba francúzska trikolóra. V roku 1948 bola zavedená nová vlajka. Modré lemovanie bolo ponechané len pri hornom a dolnom okraji a bola pozmenená aj kresba chrámu. V roku 1970 bol Angkor Vat presunutý do červeného kantónu. Zvyšok vlajky bol modrý s tromi hviezdami majúcich mnohoznačnú symboliku napr. zem, viera, republikánske zriadenie alebo Horná, Stredná a Dolná Kambodža. Demokratická Kambodža používala žltý štylizovaný Angkor Vat na červenom poli. Provietnamský režim túto vlajku upravil v roku 1979 tak, že počet veží Angkor Vatu bol zvýšený na päť a veže mali špicaté zakončenie. V rámci zmien ústavy bola v roku 1989 zavedená červeno-modrá vlajka so žltým Angkor Vatom v strede. V rokoch 1991 – 1993 viala nad Kambodžou vlajka dočasnej správy OSN. V strede svetlo modrej vlajky bol obrys krajiny s názvom štátu uprostred. Po obnovení kráľovstva po voľbách v roku 1993 bola obnovená vlajka z roku 1948.

## Historické vlajky Kambodže

Obrázok:Flag of Cambodia under French protection.svg|Vlajka Kambodže pod francúzskym protektorátom (1863 – 1948)
Obrázok:Flag of Cambodia.svg|Vlajka Kambodžského kráľovstva (1948 – 1970) a (1993 – dodnes)
Obrázok:Flag of the Khmer Republic.svg|Vlajka Kambodže (1970 – 1975)
Obrázok:Flag of Democratic Kampuchea.svg|Vlajka Demokratickej Kambodže (1976 – 1979)
Obrázok:Flag of the People's Republic of Kampuchea.svg|Vlajka Ľudovej republiky Kambodža (1979 – 1989)
Obrázok:Flag of the People's Republic of Kampuchea.svg|Vlajka Kambodže (1989 – 1991)
Obrázok:Flag of Cambodia under UNTAC.svg|Vlajka Kambodže pod dočasnou správou OSN (1992 – 1993)


## Iné projekty

Kambodža
Kategória:Kambodža
Eoin Colfer

**Eoin Colfer** (číta sa ako Owen) (* 14. máj 1965, Wexford, Írsko) je írsky spisovateľ, autor kníh o Artemisovi Fowlovi.

## Životopis
Narodil sa vo Wexforde na južnom pobreží Írska, kde vyrastal aj so 4 bratmi, otcom - učiteľom na základnej škole, historikom a hudobným skladateľom - a matkou, učiteľkou herectva. Prvýkrát kedy Eoin začal písať, to bolo ešte na základnej škole, písal pútavé príbehy o Vikingoch a rozprával ich všetkým kamarátom. Svoje príbehy písal na základe toho, čo sa naučil na hodinách dejepisu.

Keď skončil základnú školu, vyštudoval Univerzitu v Dubline kde študoval odbor Hlavný školský učiteľ ,vrátil sa naspäť do Wexfordu pracovať. V roku 1991 sa oženil a spolu so ženou 4 roky (1992-1996) cestoval a pracoval v Saudskej Arábii, Tunisku a v Taliansku.
Jeho prvá kniha, Benny a Omar , bola vydaná v roku 1998 podložená na jeho zážitkoch z Tuniska. Neskôr bola preložená do mnohých jazykov. Ďalšie vydanie nasledovalo 1999 a ďalšie nasledovali po nich. Po vydaní prvého zväzku Artemis Fowl v roku 2001 prestal Eoin učiť a sústredil sa čisto na písanie.

Povedal:“Neprestanem písať, kým ľudia neprestanú čítať alebo kým sa nezbláznim“. Eoin žije v Írsku so svojou ženou a dvoma deťmi.

## Iné projekty

Kategória:Írski spisovatelia
Klavírny koncert č. 1 (Čajkovskij)

**Klavírny koncert č. 1 b-mol, Op. 23** je dielo ruského skladateľa Piotra Iľjiča Čajkovského.

Čajkovskij zložil dielo na popud vynikajúceho klaviristu Nikolaja Rubinsteina, riaditeľa moskovského konzervatória. Keď ale Čajkovskij na Štedrý deň roku 1874 prehrával dielo Rubinsteinovi, stretol sa s veľkým nepochopením. Rubinstein koncert označil za banálny, slabo skomponovaný a nehrateľný. Navrhol Čajkovskému, aby koncert prepracoval podľa jeho požiadaviek. To však dotknutý skladateľ odmietol s tým, že nezmení ani jedinú notu. Pred vydaním koncertu však nakoniec predsa urobil nejaké zmeny, boli však malé a nezasahovali do podstaty diela. Po ponižujúcom odmietnutí skladby sa Čajkovskij rozhodol koncert venovať inému virtuóznemu klaviristovi a dirigentovi, Hansovi von Bülow, ktorý to s vďačnosťou prijal. Určite neoľutoval, premiéra v jeho podaní v Bostone v roku 1875 bola mimoriadne úspešná. Nadšené publikum si vo vytržení vyžiadalo opakovanie celej tretej vety. Ruská premiéra sa uskutočnila o týždeň neskôr v Sankt Peterburgu. Hans von Bülow koncertoval s dielom v Európe, a to sa rýchlo stalo súčasťou repertoáru najvýznamnejších klaviristov. Úspech diela dokonca prinútil i Rubinsteina, aby ho od roku 1878 hrával na svojich vystúpeniach. 

Koncert má tri vety:
# *Allegro non troppo e molto maestoso - Allegro con spirito* 
# *Andantino simplice - Prestissimo* 
# *Allegro con fuoco* 

Zloženie orchestra: 2 flauty, 2 hoboje, 2 klarinety, 2 fagoty, 4 lesné rohy, 2 trúbky, 3 trombóny, tympany, sláčikové nástroje (1. a 2. husle, violy, violončelá, kontrabasy). Typická dĺžka skladby je 34 minút.

thumb|Slávna téma predohry koncertu
Prvá veta, ktorá trvá dlhšie než ďalšie dve dokopy, je skomponovaná veľmi netradične. Koncert otvára dlhá, 106 taktov trvajúca predohra. Niekoľko prvých tónov patrí trombónom, po ktorých zaznie jedna z najznámejších melódií klasickej hudby vôbec. Melódiu držia sláčikové nástroje, ktoré doprevádza klavír mohutnými akordickými blokmi. Po doznení orchestra nasleduje prekvapivá kadencia klavíra odvodená od sláčikovej melódie. Potom znovu orchester s doprovodom klavíra zopakuje celú melódiu. Tu sa končí predohra, ktorej melódia sa viac už v priebehu koncertu nezopakuje. Až v tomto okamihu nasleduje expozícia prevedenie hlavnej a vedľajšej témy vety. Hlavná téma je inšpirovaná ukrajinskou ľudovou melódiou, vedľajšia je romantickejšia. Druhá veta začína tichými akordmi hranými pizzicato. Nežnú až nevinne znejúcu hlavnú tému zahrá flauta a hneď po nej klavír s jemným doprovodom orchestra. V strednej časti vety je zakomponovaná rýchla klavírna pasáž. Tretiu vetu výrazne otvárajú tympany a sláčiky, a ihneď razantne nastupuje klavír. Hlavná téma je rýchla, tanečného charakteru s krátkymi klavírnymi frázami. Ďalšia téma je kontrastná, viac zasnívaná. 

Čajkovskij napísal ešte dva klavírne koncerty, ktoré sa ale hrávajú zriedka. Naopak, koncert b-mol je pravdepodobne najznámejším a najpopulárnejším klavírnym koncertom všetkých čias.

Čajkovskij
Kategória:Piotr Iľjič Čajkovskij
Nuria Llagosterová Vivesová

**Nuria Llagosterová Vivesová** (* 16. máj 1980, Mallorca, Španielsko) je súčasná španielska profesionálna tenistka. Počas svojej kariéry vyhrala 2 turnaje WTA v dvojhre a 13 turnajov vo štvorhre.

## Finálové účasti na turnajoch WTA (8)

### Dvojhra - výhry (2)

### Dvojhra - prehry (1)

### Štvorhra - výhry (13)

### Štvorhra - prehry (3)

## Výsledky na grandslamoch (dvojhra)

## Iné projekty

## Externé odkazy

Kategória:Španielski tenisti
Brakická voda

[thumb|Voda z [Baltské more|Baltského mora má vysokú slanosť a ide teda o brakickú vodu.]]
**Brakická voda** je zmes sladkej a morskej vody v oblasti prímorského ústia rieky. V širšom význame je to sladká voda, ktorej salinita (slanosť) je na takom vysokom stupni, že je príčinou ústupu niektorých sladkovodných druhov, pričom počet jedincov znášajúcich slanosť sa zvyšuje.

Brakická voda obsahuje od 0,5 do 30 g soli na liter.

## Príklady brakických vôd
* Baltské more – najväčšia plocha brakickej vody na svete
* Kaspické more – najväčšie jazero na svete
* ústie Temže vo východnom Londýne
* Amazonka, znižuje slanosť okolitého oceánu stovky kilometrov ďaleko

Kategória:Druhy vody
Luhačovice

thumb|Luhačovice

**Luhačovice** sú kúpeľné mesto na juhovýchode Moravy v Zlínskom kraji, 16 km juhovýchodne od Zlína. Mesto má v katastrálnom výmere 33 km² (3&nbsp;299&nbsp;ha), 1&nbsp;099 domov a 5&nbsp;500 obyvateľov (2005). 

Liečia sa tu pacienti s chorobami dýchacieho ústrojenstva, trávenia a s obezitou. Luhačoviciach vyviera 6 prírodných prameňov a desiatky navŕtaných. Medzi známe patrí prameň Vincentka.

## Dejiny
Prvé stopy slovanského osídlenia v tomto kraji sú doložené už v 7. a 8. storočí, čo dosvedčujú archeologické nálezy v Oboře u Luhačovic. Najstaršia písomná zmienka o Luhačoviciach pochádza z roku 1412, na mesto bolo povýšené 3. júna 1936.

## Miestne časti
* Kladná Žilín
* Luhačovice
* Polichno
* Řetechov

## Partnerské mestá
*  Hajdúszoboszló, Maďarsko
*  Piešťany, Slovensko
*  Ustroń, Poľsko

## Referencie


## Pozri aj
* Zoznam miest v Česku
* Zoznam obcí v Česku

## Iné projekty

## Externé odkazy
* Oficiálna stránka mesta

Kategória:Mestá v Česku
Kategória:Mestské pamiatkové zóny v Česku
Kategória:Kúpeľné mestá v Česku
Zéta

50px|left

**Zéta** alebo **zeta** alebo **dzeta** (veľké Ζ, malé ζ) je šieste písmeno gréckej abecedy. V systéme gréckych čísel má hodnotu 7.

Zéta vznikla z fenického písmena zajin. Neskôr sa z nej vyvinulo písmeno Z v latinke a písmeno З v cyrilike. Pretože sa v latinčine toto písmeno, ako aj Y, používalo sa iba na preklad gréckych slov a boli tak zaradené na koniec abecedy.

V Unicode majuskulný tvar je U+0396 a minuskulný U+03B6.

## Referencie

## Iné projekty

Kategória:Grécke písmená
Éta

50px|left

**Éta** alebo **eta** (veľké Η, malé η) je siedme písmeno gréckej abecedy. V systéme gréckych čísel má hodnotu 8.

## Iné projekty

Kategória:Grécke písmená
Théta

50px|left

**Théta** (veľké Θ, malé θ) je ôsme písmeno gréckej abecedy. V systéme gréckych čísel má hodnotu 9.

## Iné projekty

Kategória:Grécke písmená
Jota

**Jota** môže byť:
* slovenské písmeno a príslušná hláska, pozri i (písmeno latinského písma)
* grécke písmeno, synonymum: iota, pozri jota (grécke písmeno)
*španielsky národný tanec pochádzajúc z Aragónska, pozri jota (tanec)
Jota (grécke písmeno)

50px|left

**Jota** alebo **iota** (zriedkavo *ióta*; veľké Ι, malé ι) je deviate písmeno gréckej abecedy. V systéme gréckych čísel má hodnotu 10.

## Poznámky


## Iné projekty

Kategória:Grécke písmená
Kapa (grécke písmeno)

50px|left

**Kapa** (zastarano *kappa*; veľké Κ, malé κ) je desiate písmeno gréckej abecedy. V systéme gréckych čísel má hodnotu 20.

## Iné projekty

Kategória:Grécke písmená
Kappa

**Kappa** môže byť:
* zastarano grécke písmeno, pozri kapa (grécke písmeno)
* talianska módna firma, pozri Kappa (taliansky podnik)
* raketa, pozri Kappa (raketa)
* slovenský dídžej, pozri Kappa (DJ)
Dezert

thumb|Dezerty

**Dezert** je malá porcia jedla. Preto sa nepodáva samostatne, ale na záver menu. Dezertov je veľa druhov, ale mali by chuťovo harmonizovať s ostatnými chodmi. Najčastejšie ho predstavuje malá porcia sladkého jedla (múčník, zákusok, torta, zmrzlina, puding), jeho charakter je však silne podmienený krajovými zvyklosťami - napr. vo Francúzsku je zvykom servírovať ako dezert syr (aj niekoľko druhov) alebo syr s ovocím, v Taliansku okrem sladkostí sa podáva aj syr alebo ovocie, v Španielsku sa pod dezertom rozumie sladkosť, ale v závislosti na ročnom období sa servíruje aj ovocie (v lete) 

## Iné projekty

Kategória:Gastronómia
Chennai Open

**Chennai Open** je mužský tenisový turnaj v Indii, ktorý sa hrá od roku 1996. Prvý ročník sa hral v meste Naí Dillí. Od roku 1997 sa turnaj koná v meste Chennai. Turnaj sa v rokoch 1996 až 2002 hral pod názvom **Gold Flake Open**, v rokoch 2002 až 2004 pod názvom  **Tata Open**. Do roku 1999 sa hral sa v apríli, v roku 2000 bol termín posunutý na prvý januárový týždeň. V súčasnosti je zaradený do ATP World Tour 250 series. Zápasy sa hrajú na otvorených dvorcoch s tvrdým povrchom v SDAT Tennis Stadium v Nungambakkam.

## Finále Chennai Open

### Finále - dvojhry
thumb|220px|Finále v roku 2005 - Carlos Moya a Paradorn Srichaphan

### Finále - štvorhry

## Externé odkazy
* Oficiálna stránka turnaja Chennai Open
* Profil turnaja na stránkach ATP


Kategória:Tenisové turnaje v Indii
Virginia Ruanová Pascualová

**Virginia Ruanová Pascualová** (* 21. september 1973, Madrid, Španielsko) je súčasná španielska profesionálna tenistka. Počas svojej kariéry vyhrala 3 turnaje WTA v dvojhre a 38 turnajov vo štvorhre.

## Finálové účasti na turnajoch WTA (73)

### Dvojhra - výhry (3)

### Štvorhra - výhry (38)

### Štvorhra - prehry (32)

## Externé odkazy

Kategória:Španielski tenisti
Kategória:Španielski olympionici
Kategória:Víťazi Australian Open
Kategória:Víťazi French Open
Kategória:Víťazi US Open
Kategória:Víťazky Fed Cupu
Kategória:Osobnosti z Madridu
Angloamerika

right|thumb|Poloha

**Angloamerika** je termín, ktorý označuje časti amerického svetadielu, v ktorých je úradným jazykom angličtina alebo majú výrazné historické, etnické, lingvistické a kultúrne spojenie s Anglickom, Spojeným kráľovstvom alebo Britskými ostrovmi vo všeobecnosti.

Alternatívne je to časť anglosféry. Je odlišná od Latinskej Ameriky, čo je zas región Ameriky, kde sa používajú románske jazyky (hlavne francúzština, španielčina a portugalčina).

Patria sem Spojené štáty a Kanada v Severnej Amerike, pričom tento termín sa často používa ako súhrnné označenie týchto dvoch krajín. V Strednej a Južnej Amerike sem patrí Belize, Guyana, Jamajka a niekoľko karibských štátov, napríklad Bermudy. Surinam *nie je* súčasťou Angloameriky, pretože úradným jazykom je tu holandčina, podobne ako v Holandských Antilách a Arube. Angličtina je úradným jazykom aj na Falklandoch.

Kategória:Amerika
Max-Morlock-Stadion

**Stadion Nürnberg** je futbalový štadión nachádzajúci sa v Norimbergu v Nemecku. Domáce zápasy na ňom hrá prvoligový 1. FC Norimberg. Má kapacitu 36 898 ľudí.

Bol postavený v roku 1928 podľa projektu Otta Ernsta Schweizera. Pred Majstrovstvami sveta 2006 bol zmodernizovaný. Je ešte jeden názov štadiónu a to – **Grundig Stadion** je odvodený od názvu sponzora klubu 1. FC Norimberg.

## [[Majstrovstvá sveta vo futbale 2006]] na Frankenstadione

## Galéria

Súbor:EasyCredit-Stadion.JPG
Image:Frankenstadion 3.JPG
Súbor:EasyCredit-Stadion3.JPG
Súbor:EasyCredit-Stadion4.JPG


## Externé odkazy
* 1.FC Nuernberg
* Stadium Guide

Kategória:Futbalové štadióny v Nemecku
Kategória:Šport v Norimbergu
Kategória:Architektúra z 1928
Kategória:Štadióny Majstrovstiev sveta vo futbale 2006
MHPArena

**MHPArena**, pôvodne **Neckar-Stadion**, je štadión postavený v roku 1933. Počas svojej histórie prešiel niekoľkými úpravami a v dnešnej dobe patrí medzi najmodernejšie štadióny v Európe. Výnimočnosťou štadiónu je obrovská vysielacia plocha pre divákov o rozlohe 115 metrov štvorcových s dvoma obrazovkami. Okrem športových akcií sa tu konalo aj mnoho koncertov, napríklad Rolling Stones.

Gottlieb Daimler Stadion je domovským štadiónom klubu VfB Stuttgart a je umiestnený v Stuttgartskej štvrti Bad Cannstatt. 

Na štadióne sa konali majstrovstvá sveta vo futbale 1974 a 2006, majstrovstvá Európy vo futbale 1988, majstrovstvá sveta v ľahkej atletike 1993 a majstrovstvá Európy v ľahkej atletike 1986.

V rokoch 2008 až 2023 sa štadión volal Mercedes-Benz Arena. Od leta 2009 sa začala rekonštrukcia štadióna, ktorá by mala byť ukončená na konci roku 2011 a štadión by mal byť určený iba na futbal.

náhľad|450px|vľavo|Štadión MHPArena Arena z vnútra

## [[Majstrovstvá sveta vo futbale 2006]] na Gottlieb-Daimler-Stadion

## Iné projekty

## Externé odkazy
* Oficiálna stránka
* Info & obrázky z Gottlieb-Daimler-Stadion 

Kategória:Futbalové štadióny v Nemecku
Kategória:Šport v Stuttgarte
Kategória:Stavby v Stuttgarte
Kategória:Architektúra z 1933
Kategória:Štadióny Majstrovstiev sveta vo futbale 1974
Kategória:Štadióny Majstrovstiev sveta vo futbale 2006
Kategória:Štadióny Majstrovstiev Európy vo futbale 2024
Zoznam rímskokatolíckych farárov v Lučenci

Toto je zoznam **[[farár]]ov [[Rímskokatolícka cirkev|Rímskokatolíckej cirkvi]]**, pôsobiacich v **[[Lučenec|Lučenci]]**.

*1262 Andreas (András)
*1755 František Aghy
*17551756 Jozef Matej Perneszi
*17581766 Jozef Ladary
*od 1766 Martin Szabó
*17801783 Pavol Jabrovszky
*17831785 Jozef Raisinger
*18011803 Anton Kiss Boldogházy (neskorší rožňavský kanoník)
*18011804 Pavol Köszöghy
*18041827 Jozef Beeli Szentivány
*18271837 Štefan Centhe (prvýkrát)
*18371839 Andrej Klukovszky
*18391850 Štefan Centhe (druhýkrát)
*18511860 Ján Sztrakay
*18611866 Jozef Bucsanszky
*18661886 Jozef Schlosserik
*18861919 Ján Valihora
*19231928 Peter Traum
*od 1928 Július (Gyula) Mihalovics
*19451952 Jozef Pitko
*1952 Jozef Klamárik
*19521970 Jozef Zoltán Belák
*19701973 Ľudovít Hruboš
*19731990 Valentín Smuda
*19901992 Pavol Kaľavský
*19921993 Ľudovít Jurek
*1993-súčasnosť Gabriel Rákai

## Zdroje
*DRENKO, Jozef: *Pohľad do histórie rímskokatolíckej cirkvi v Lučenci*. Nadácia pre podporu lokálnej demokracie CLD, Lučenec 1996.

Farári rimskokatolícki
Farári Lučenec
Furán

**Furán** je heterocyklická organická zlúčenina s jedným atómom kyslíka v päťčlánkovom cykle. Je to aromatická zlúčenina. Za normálnych podmienok je to priehľadná, veľmi prchavá, horľavá kvapalina s teplotou varu blízkej izbovej teplote (31,4 °C). 

Furán je toxický a karcinogénny. Jeho katalytickou hydrogenáciou v prítomnosti paládia vzniká tetrahydrofurán. V kyslom prostredí je nestabilný a polymerizuje.

## Syntéza
Bežne sa furán pripravuje Feistovou-Benaryho syntézou. Ide o reakciu α-halogénketónov s β-dikarbonylovými zlúčeninami. Vyjadruje ju nasledovná schéma:

Veľmi jednoduchý spôsob výroby furánu je reakcia 1,4-diketónov s oxidom fosforečným podľa Paalovej-Knorrovej syntézy.

## Reakcie
Kvôli jeho aromatickosti reaguje furán veľmi odlišne od ostatných heterocyklických éterov, ako je tetrahydrofurán. V elektrofilných substitučných reakciách je podstatne reaktívnejší ako benzén. Substituenty sa prednostne naväzujú do polôh 2 a 5.

Furán môže vstupovať do Dielsovej-Alderovej reakcie, napríklad:
600px

Furán možno katalyticky v prítomnosti paládia hydrogenovať na dihydrofurán a tetrahydrofurán.

## Biochemický význam
Podľa furánu sú pomenované furanózy, cyklické formy sacharidov, ktoré majú päť atómov v kruhu. Furanózy však nemajú aromatický kruh a ich základom je v skutočnosti tetrahydrofurán.

## Podobné zlúčeniny
### Látky obsahujúce furánový cyklus

Benzofuran2.svg|Benzofurán
Isobenzofuran.svg|Izobenzofurán
Dibenzofuran_-_Dibenzofuran.svg|Dibenzofurán
Maleic_anhydride_structure.svg|Anhydrid kyseliny maleínovej


### Analógy furánu

Pyrrol2.svg|Pyrol
Thiophen.svg|Tiofén
Selenophene.png|Selenofén
Tellurophene.png|Telurofén
Arsole.png|Arzol


### Iné podobné zlúčeniny

Tetrahydrofuran_acsv.svg|Tetrahydrofurán


## Referencie

## Iné projekty

Kategória:Heterocyklické zlúčeniny
Kategória:Étery
Kategória:Karcinogény IARC skupiny 2B
Kategória:Wikipédia:Chýbajúce referencie
Red Bull Arena

**Red Bull Arena** (do 30. júna 2010 **Zentralstadion**) je hlavný futbalový štadión v Lipsku (Sasko, Nemecko), kde hrá tím RB Leipzig.

Centrálny štadión bol otvorený v roku 1956 a až do svojej prestavby bol najväčším štadiónom v Nemecku s kapacitou 100&nbsp;000 sediacich divákov. Počas socializmu štadión slúžil okrem iného aj pre spartakiády. V roku 1997 sa mesto rozhodlo pre prestavbu štadióna. Tá prebehla od decembra 2000 do júna 2004. V roku 2006 sa štadión stal hostiteľom piatich zápasov Majstrovstiev sveta vo futbale.

## Vnútorné rozmery
* sever-juh: 230 m
* západ-východ: 210 m
* výška strechy: 46,5 m
* plocha strechy: 28 100 m²

## [[Majstrovstvá sveta vo futbale 2006]] na Zentralstadione
Centrálny štadión je jedným zo štadiónov, kde sa roku 2006 hrali Majstrovstvá sveta vo futbale na jedinom v bývalom Východnom Nemecku.

## Iné projekty

## Externé odkazy
* Sprievodca štadiónom
* Oficiálna stránka štadiónu 

Kategória:Futbalové štadióny v Nemecku
Kategória:Šport v Lipsku
Kategória:Architektúra z 2004
Kategória:Štadióny Majstrovstiev sveta vo futbale 2006
Kategória:Štadióny Majstrovstiev Európy vo futbale 2024
Lysithea

**Lysithea** alebo **Lysitea** môže byť:
* postava z gréckej mytológie, pozri Lysithea (mytológia)
* mesiac planéty Jupiter, pozri Lysitea (mesiac)
Hyrrokkin (mesiac)

**Hyrrokkin** (predbežné označenie **S/2004 S 19**) je prirodzený satelit planéty Saturn. Jeho objav oznámili Scott S. Sheppard, David C. Jewitt, Jan Kleyna a Brian G. Marsden 26. júna 2006 na základe pozorovaní od 12. decembra 2004 do 30. apríla 2006.

Má priemer okolo  a obieha Saturn v priemernej vzdialenosti  raz za 914,292 dní s inklináciou 153,3° k ekliptike a 154,3° k rovníku Saturna. Rotuje retrográdne a má excentricitu 0,3604.

Pomenovanie dostal v apríli 2007 po postave menom Hyrrokkin.

Kategória:Mesiace Saturna
Kategória:Astronomické objekty objavené v roku 2004
Geto

[náhľad|Židovské geto v [Bratislava|Bratislave.]]
**Geto** je časť mesta, väčšinou vykázaná majoritou obyvateľstva tej-ktorej minorite, teda miesto, kde žijú ľudia rovnakého náboženského, národného alebo rasového pôvodu a podobne, a to buď dobrovoľne alebo nedobrovoľne. Termín sa začal používať v súvislosti s benátskym getom, kde museli žiť miestni Židia.

Židovské getá začali vznikať v stredoveku, a to najmä pri sídlach panovníkov a v mestách, v ktorých malo sídlo biskupstvo. Jedno z najväčších vzniklo v Ríme v roku 1556. V stredoveku vznikali aj v Uhorsku, vrátane Slovenska. Na Slovensku bolo najznámejšie židovské geto v Bratislave. Getá mali samosprávu, obyvatelia ich mohli opustiť len vo vymedzenom čase.

Počas druhej svetovej vojny zriadili nacisti getá na základe rasových teórií v mnohých krajinách. Na Slovensku sa počas 2. svetovej vojny plánovalo zriadenie get v okrajových častiach Bratislavy, Nitry, Topoľčian, Vrbového, Nového Mesta nad Váhom, Žiliny, Liptovského Mikuláša, Spišskej Novej Vsi, Prešova, Bardejova, Sabinova, Humenného, Stropkova a Michaloviec. Hoci niektorí Židia boli násilne presťahovaní na tieto územia na jeseň 1941, k vybudovaniu get nedošlo, pretože väčšina slovenských židov bola deportovaná do koncentračných táborov na Slovensku, v Poľsku alebo inde v zahraničí.

## Pozri aj
*Rómska osada
* Slum

## Iné projekty

Kategória:Sociológia
Kategória:Sídla
Kategória:Židia
Vlajka Libanonu

thumb|Vlajka Libanonu

**Vlajku [[Libanon]]u** tvoria tri vodorovné pruhy, červený, biely a červený (1:2:1), uprostred vlajky na bielom pruhu je zelený libanonský céder, prastarý symbol krajiny. Symbolizuje silu, svätosť a nesmrteľnosť. 

Už v 18. a 19. storočí používali maronitskí kresťania v Libanone bielu vlajku s obrazom cédra. Červená farba predstavuje sebaobetovanie, biela mier. Podľa inej verzie je červená farbou Kajsovcov, biela Jemencov, dvoch kmeňov žijúcich v nepokojoch na libanonskom území v rokoch 630 – 1711.

Vlajka bola vytvorená roku 1943, do tej doby sa používala francúzska trikolóra s cédrom uprostred, zavedená roku 1920.

## Galéria

Image:Flag of Lebanon (1918-1920).svg|Vlajka Libanonu po páde Osmanskej ríše
Image:Lebanese French flag.svg|Vlajka Libanonu (1918-1943)
Image:Flag of the Lebanese Republic.png|Vlajka Libanonu (1943) rabi se (1967) - ?


## Iné projekty

Libanon
Kategória:Libanon
Vlajka Malajzie

thumb|Vlajka Malajzie

**Vlajka [[Malajzia|Malajzie]]** je inšpirovaná vlajkou Spojených štátov amerických a má aj podobnú symboliku. Štrnásť vodorovných pruhov, sedem červených a sedem bielych, predstavuje 13 členských zemí federácie a teritórium hlavného mesta a toto číslo sa opakuje aj v počte cípov žltej hviezdy, ktorá je spolu so žltým polmesiacom umiestnená v modrom poli v ľavom hornom rohu vlajky. 

Červená a biela sú obľúbené farby v krajinách juhovýchodnej Ázie, modrá z britskej vlajky pripomína príslušnosť k britskému Spoločenstvu, a žltá - kráľovská farba – reprezentuje sultánov v deviatich sultanátoch federácie. Polmesiac a hviezda sú symboly islamu.

Vlajka v tejto podobe je z roku 1963, predtým od roku 1950 mala jedenásť pruhov a jedenásť cípu hviezdu s polmesiacom.

V roku 1997, keď boli Malajzijčania vyzvaní, aby dali názov vlajke, následne premiér Mahathir Mohamad vybral názov "Jalur Gemilang", aby vyjadril krajine smerovanie k neustálemu rastu a úspechu.

## Galéria

Image:Civil Ensign of Malaysia.svg|Námorná vlajka Malajzie 
Image:Naval Ensign of Malaysia.svg|Námorná vojenská vlajka Malajzie
Image:Air Force Ensign of Malaysia.svg|Letecká vlajka Malajzie
Image:Flag of Malaya (1950–1963).svg|Vlajka Malajzie (1950-1963)


## Referencie

## Iné projekty

Malajzia
Kategória:Malajzia
Vlajka Mjanmarska

thumb|Vlajka Mjanmarska

Súčasná vlajka Mjanmarska bola prijatá spolu s novou ústavou v roku 2010 a je zložená z troch horizontálnych pruhov v červenej, zelenej a žltej farbe. Uprostred vlajky je umiestnená pomerne veľká biela paťramenná hviezda. Vlajka je inšpirovaná vlajkou Barmy z obdobia okolo druhej svetovej vojny. Žltý pruh  značí solidaritu medzi národmi, zelený prírodné bohatstvo krajiny, červený odvahu tunajšej populácie počas početných bojov a biela hviezda symbolizuje nádej v jednotu všetkých národov žijúcich v krajine. Vlajka však nie je všetkými vnímaná pozitívne, opozícia súčasnej vlády ju považuje za symbol pokusov o násilnú asimiláciu etnických skupín.

**Vlajka [[Mjanmarsko|Mjanmarska]]** má červený list s modrým poľom v ľavom hornom rohu, v ktorom je biele ozubené koleso so štrnástimi zubami a uprostred neho dva biele ryžové klasy. Po obvode kolesa je umiestnených do kruhu štrnásť bielych päťramenných hviezd, každá oproti jednému zubu. Ich počet predstavuje štrnásť štátov a oblastí jednotného Mjanmarska. Ozubené koleso a dvojica ryžových klasov symbolizujú nerozbitný zväzok robotníkov a roľníkov. Červená a biela pripomínajú farby vlajky hnutia odporu z doby druhej svetovej vojny, *Antifašistickej ligy národného oslobodenia*. Červená znamená statočnosť, biela čistotu a čestnosť, modrá mier a pevnosť.

Vlajka v tejto podobe bola zavedená začiatkom roku 1974; pred tým bola od roku 1947 v modrom poli veľká biela päťramenná hviezda obklopená piatimi podobnými hviezdami menšími.

## Galéria

Image:Flag of Burma (1948-1974).svg|Vlajka Barmy (1948 – 1974)


## Iné projekty

Mjanmarsko
Kategória:Mjanmarsko
Vlajka Mongolska

thumb|Vlajka Mongolska

**Vlajka [[Mongolsko|Mongolska]]** – tvoria ju tri zvislé pruhy – červený, svetlo modrý a červený; v červenom pruhu pri žrdi je umiestnený žltý ideogram *[[sojombo (symbol)|sojombo]]* - národný symbol Mongolska. Jednotlivé prvky *sojomba* majú symbolický význam. Najhornejšia figúra predstavuje oheň, symbol šťastia a spokojnosti. Jeho tri plamene znamenajú minulosť, prítomnosť aj budúcnosť. Slnko a mesiac sú predstavou „*sveta*“ a večnosti (mladý mesiac je otcom Mongolska a zlaté slnko jeho matkou). Ďalší prvok, trojuholník (iný je na spodku ideogramu), symbolizuje šíp a kopiju obrátené hrotom k zemi, čo v mongolskej heraldike znamená „*smrť nepriateľovi*“. Úzky obdĺžnik (opäť vo dvojici) pripomína rovinu stepi, priamočiarosť, spravodlivosť a čestnosť. Uprostred znaku je kruh „Jin-jang“, starý budhistický symbol jednoty protikladov (ohňa a vody, neba a zeme, muža a ženy), pripomínajúci tu telá dvoch rýb primknutých k sebe a v nekonečnom kruhu prechádzajúcich jedna v druhú. Zľava aj sprava sú dva vysoké obdĺžniky, symbolizujúce piliere, pevnosť, tvrdosť a príslovie „*dvaja priatelia sú silnejší ako kamenná hradba*“. Žltá farba predstavuje zlato a jeho stálosť, nemeniacu sa ani pri skúške ohňom, modrá je tradičná mongolská farba a pripomína bezoblačné oblohy, červená je symbolom revolúcie, ale tiež lásky a víťazstva.

Vlajka bola zavedená roku 1940.

## Galéria

Image:Flag of the People's Republic of Mongolia (1921-1924).svg| Vlajka Mongolska (1921-1924)
Image:Flag of the People's Republic of Mongolia (1924-1940).svg| Vlajka Mongolska (1924-1940)
Image:Flag of the People's Republic of Mongolia (1949-1992).svg| Vlajka Mongolska (1949-1992)
Image:Soyombo symbol.png|Sojombo


## Iné projekty

Mongolsko
Kategória:Mongolsko
Preraďovanie (železnica)

**Preraďovanie** nákladných vozňov a vlakov sa uskutočňuje v uzlových, odbočných a zriaďovacích staniciach. Tu sa nákladný vlak rozradí podľa staníc určenia zásielky, alebo prázdneho vozňa a znovu sa vytvorí vlak pre ďalšiu stanicu určenia. Tieto sú očíslované číslami od 101 do 199. V smerovacích predpisoch sú určené čísla posl. zriaďovacích staníc, alebo stanice určenia pre jednotlivé uzlové stanice a zároveň aj obsah čísel, ktoré má takýto vlak obsahovať. To sa nazýva relácia vlaku a je zvlášť určená pre jednotlivý vlak a jednotlivú stanicu. Napríklad zo st. Štúrovo sa z nakládky, alebo z príchodzích vlakov tvoria vlaky relácie Nové Zámky, Bratislava – východ, Kúty a prech. ČD, Žilina, Zvolen a p. 

Podobne sa môže prevádzať preraďovanie vozňov aj v osobnej doprave, kedy sa tzv. kurzové vozne, ktoré sú smerované ďalej ako je konečná stanica vlaku, zaradia do iného vlaku v tomto smere. Používa sa tento systém v prípadoch letných a rekreačných spojov, lôžkových a jedálnych, a lehátkových vozňov, pri preprave pošty, alebo v minulosti v preprave spešnín. Ale daňou za tento systém je zníženie rýchlosti prepravy, preto sa používa len vtedy, keď záujem o cestovanie po danej trase nie je tak veľký, aby bolo ekonomické odoslať daným smerom ucelený vlak bez preraďovania.

Kategória:Železničná doprava
Zriaďovacia stanica

[náhľad|Zriaďovacia stanica v [Kolín nad Rýnom|Kolíne nad Rýnom]]

**Zriaďovacia stanica** alebo **zoraďovacia stanica (spádovisko)** je železničná stanica, ktorá prijíma nákladné vlaky určené na rozradenie, prípadne odstavenie jednotlivých vozňov, doplnenie vozňov, preprahy rušňov, technické prehliadky, deponovanie vozňov a podobné účely. Môžu to byť aj kontroly zásielky a komerčné úlohy. Ak sú v obvode takejto stanice aj koľaje určené na nakladanie a vykládku zásielok, vlečkové prípojky do podnikov a závodov, zvyčajne sa už volá nákladná stanica.

Na Slovensku sú v prevádzke tri hlavné zriaďovacie stanice (spádoviská), v Bratislave (ŽST Bratislava-Východ), V Žiline (ŽST Žilina-Teplička) a v Čierna nad Tisou (ŽST Čierna nad Tisou). Všetky tieto zriaďovacie stanice spravuje manažér železničnej infraštruktúry Železnice Slovenskej republiky.

Kategória:Železničné stanice
Loge (mesiac)

**Loge** alebo **Saturn XLVI** (predbežné označenie **S/2006 S 5**) je prirodzený satelit planéty Saturn. Jeho objav ohlásili Scott S. Sheppard, David C. Jewitt, Jan Kleyna a Brian G. Marsden 26. júna 2006 na základe pozorovaní od januára do apríla 2006.

Má priemer okolo  a obieha okolo Saturnu v priemernej vzdialenosti  v perióde 1314,364 dní so sklonom dráhy 166,5° k ekliptike a 165,3° k rovníku Saturna. Má retrográdnu rotáciu a excentricita jeho dráhy je 0,139.

Pomenovanie dostal v apríli 2007, po mytologickej postave Loge alebo Logi, ohnivého obra.

Kategória:Mesiace Saturna
Kategória:Astronomické objekty objavené v roku 2006
Puddle of Mudd

**Puddle of Mudd** je americká  post-grunge skupina z Kansas City, Missouri. Jej tvorba je výrazne ovplyvnená skupinami Alice in Chains či Nirvana.

Skupinu založili v roku 1993 Wes Scantlin, Kenny Burkett, Jimmy Allen a Sean Samon. Jej názov odvodili od veľkých záplav na rieke Missouri ktoré postihli aj ich mesto (puddle of mudd v preklade "kaluž blata"). 

## Členovia
* Wes Scantlin - spev, gitara
* Doug Ardito - basgitara, spev
* Christian Stone - gitara
* Ryan Yerdon - bicie

### Bývalí členovia
* Paul Phillips - gitara (1998-2005)
* Greg Upchurch - bicie (2000-2005)
* Jimmy Allen - gitara (1993-1998)
* Kenny Burkett - bicie (1993-1998)
* Sean Samon - basgitara (1993-1998)

## Diskografia
* 2001 - *[[Come Clean]]*
* 2003 - *[[Life On Display]]*
* 2007 - *[[Famous]]*

## Externé odkazy
* oficiálna stránka skupiny
* 

Kategória:Hudobné skupiny USA
Kategória:Hardrockové hudobné skupiny USA
NHL Entry Draft 2005

**NHL Entry Draft 2005** bol 43. vstupný draft NHL. Uskutočnil sa v The Westin Ottawa vo Ottawe (Ontário, Kanada) 30. júla 2005.

## Postup draftu

### Kolo 1

### Kolo 2

### Kolo 3

### Kolo 4

### Kolo 5

### Kolo 6

 Kirill Starkov sa stal dánskym občanom v lete 2006.

### Kolo 7

## Referencie
*National Hockey League (2005). 2005 NHL draft
*Hockey Database
*TSN
*ESPN

Kategória:NHL draft
Kari (mesiac)

**Kari** alebo **Saturn XLV** (predbežné označenie **S/2006 S 2**) je prirodzený satelit planéty Saturn. Jeho objavenie ohlásili Scott S. Sheppard, David C. Jewitt, Jan Kleyna a Brian G. Marsden 26. júna 2006 na základe pozorovaní od januára do apríla 2006.

Má priemer okolo , obieha okolo Saturnu v priemernej vzdialenosti  v perióde 1243,71 dní so sklonom dráhy 148,4° k ekliptike a 151,5° k rovníku Saturnu, s retrográdnou rotáciou a excentricitou dráhy 0,3405.

Pomenovanie dostal v apríli 2007 po Kári, syna Fornjóta, zosobnenie vetra v severskej mytológii.

Kategória:Mesiace Saturna
Kategória:Astronomické objekty objavené v roku 2006
Surtur (mesiac)

**Surtur** alebo **Saturn XLVIII** (predbežné označenie **S/2006 S 7**) je prirodzený satelit planéty Saturn. Jeho objav ohlásili Scott S. Sheppard, David C. Jewitt, Jan Kleyna a Brian G. Marsden 26. júna 2006 na základe pozorovaní od januára do apríla 2006.

Má priemer okolo  a obieha okolo Saturnu v priemernej vzdialenosti  v perióde 1238,575 dní, s inklináciou 166,9° k ekliptike a 148,9° k rovníku Saturna, v retrográdnom smere s excentricitou 0,368.

Pomenovanie dostal v apríli 2007 po postave menom Surtr, vodcovi ohnivých obrov zo severskej mytológie.

Kategória:Mesiace Saturna
Kategória:Astronomické objekty objavené v roku 2006
Vlajka Palestínskych autonómnych území

thumb|Vlajka Palestínskych autonómnych území

**Vlajka [[Palestínske autonómne územia|Palestínskych autonómnych území]]** má tri vodorovné pruhy v arabských farbách - čierny, biely a zelený - s červeným klinom vsunutým od žrdi; ten dosahuje asi do tretiny dĺžky listu. Je to vlastne vlajka niekdajšieho Hedžázu, aká sa používala v rokoch 1920 až 1926. Čierna farba je farbou Abbásovcov, biela Umajjovcov, zelená Fátimovcov, červená Hášimovcov. 

Vlajka bola v roku 1962 úradne vztýčená na území Gazy, ktorú vláda vtedajšej Zjednotenej arabskej republiky prehlásila za súčasť arabskej Palestíny. Do roku 1948 bolo poradie pruhov palestínskej vlajky obrátené (zelený, biely, čierny).

## Iné projekty

Kategória:Palestína
Palestína
Vlajka Srí Lanky

thumb|Vlajka Srí Lanky

**Vlajka [[Srí Lanka|Srí Lanky]]** – základom dnešnej vlajky je žlto lemované tmavočervené pole zo žltým levom, držiacim symbol moci – meč. Táto starodávna vlajka kandijských kráľov bola adaptovaná v roku 1948. Roku 1950 k nej boli pridané dva zvislé pruhy, zelený a oranžový, zo žltým lemovaním, umiestnené pri žrdi. Zelená farba symbolizuje moslimských Maurov (7&nbsp;% obyvateľstva), oranžová hinduistických Tamilcov (18&nbsp;%), ktorí tvoria národnostné menšiny vedľa 74&nbsp;% Sinhalcov. V rohoch tmavočerveného obdĺžnika boli od roku 1972 vyobrazené listy stromu, pod ktorým meditoval a bol osvietený Siddhártha Gautama, čím sa stal budhom. Žltá farba symbolizuje ochranu krajiny a národa budhizmom, lev je dávny symbol ostrova a pripomína, že mýtický *Arian*, otec legendárneho vládcu a dobyvateľa ostrova Vidžaja, bol lev, a že domáce meno tohto zvieraťa, *sinha*, je základom pôvodného názvu *Leví ostrov* (*Sinhala dvípa* – odtiaľ Cejlón).

## Galéria

Obrázok:Flag of Ceylon.svg|Vlajka Srí Lanky (Cejlónu (1948-1951))


## Iné projekty

Srí Lanka
Kategória:Srí Lanka
Štyri piesne (Dvořák, op. 9)

**Štyri piesne, Op. 9** sú dielom českého skladateľa Antonína Dvořáka. Dielo je piesňovým cyklom, z ktorého sa dochovali len piesne *Proto* a *Přemítaní*.

## Vznik diela
Dvořák napísal dielo v roku 1871 na básne Elišky Krásnohorskej z jej zbierky *Z máje žití* pre súkromné hudobné večery, zamerané najmä na povznesenie piesní.

## Dielo a osudy diela
Tlačou bol cyklus vydaný v nemeckých prekladoch Josefa Srbu-Debrnova spoločne s baladou *Sirotek*, pod názvom *Lieder und Gesänge comp. 1871*. Druhýkrát boli piesne tohto cyklu vydané spolu s piesňami na básne Vítězslava Hálka *Umlklo stromů šumění* a *Přilítlo jaro zdaleka*, a to opäť v nemeckých prekladoch s titulom *Vier Lieder op. 9*.

V novodobom vydaní vyšli piesne s českými pôvodnými textami. Z hľadiska presnosti hudobnej deklamácie textov prevýšil nemecký preklad českú pôvodnú verziu, v ktorej je mnoho deklamačných nedôsledností. Po hudobnej stránke je op. 9 nesúrodým celkom. Strofická úvodná pieseň *Proto*, znie prostou melódiou s akordickým klavírnym sprievodom, pieseň *Přemítaní* a obidve piesne na texty Hálka upútavajú melodikou spevného hlasu, samostatnými melodickými postupmi v klavíri a modulačne zaujímavou harmóniou. *Přilítlo jaro zdaleka* je Dvořákovu prvou pozoruhodnou piesňou poukazujúcou na jeho veľké cykly z 80. a 90. rokov 19. storočia.

Kategória:Piesňové cykly vážnej hudby
Kategória:Zoznam diel Antonína Dvořáka
Šesť piesní z Rukopisu královédvorského

**Šesť piesní z Rukopisu Kráľovodvorského, Op. 7** je piesňový cyklus Antonína Dvořáka.

Cyklus má nasledujúce časti:

# *Zezhulice* 
# *Opuštená* 
# *Skřivánek* 
# *Róza* 
# *Kytice* 
# *Jahody*
 
Hudba je veľmi osobitného a rázovito zafarbeného charakteru. V niektorých piesňach sú už zjavné nábehy na tón, v ktorom Dvořák dokázal s geniálnym vnuknutím vystihnúť a idealizovať typické rysy ľudovej piesne.

Skladateľ v týchto šiestich piesňach citlivo rozlíšil jednotlivé básne podľa ich obsahu a nálad. Spevnou melódiou upútavajú *Kytice* a *Skřivánek*. Vážny citový obsah *Rózy* je podaný prevažne deklamačným vedením spevného hlasu, najpôvabnejšie číslo cyklu* Zezhulice* s opakovaným terciovým motívom kukučky v klavírnom parte, má zaujímavú formu ostentatívneho striedania hudobných častí v andante a v allegre. Pochmúrna nálada piesne *Opuštěná* je vyjadrená monotónnym melodickým motívom, harmonicky najvýraznejšia a najumelejšia je trojdielna pieseň *Jahody*. Jej pravidelná forma a jasná nadľahčená melódia pripomínajú strofické piesne Franza Schuberta.

Obdivuhodné v tomto cykle je aj Dvořákovo modulačné umenie. Napríklad v piesni *Kytice*, všetky modulácie plynú do toniky, ktorou je G-dur. Raz Dvořák moduluje pomocu zmenšeného štvorzvuku na zvýšenom štvrtom stupni, inokedy tiež do toniky G-dur pomocou zväčšeného tetrakvartakordu. Skladateľ sa v zhudobňovaní Kráľovodvorského rukopisu do formy piesní nesnažil podtrhnúť archaizmus slovného podkladu, ale v harmonickom a modulačnom vybavení piesní sa usiloval ísť nekonvenčnými cestami, z ktorých je cítiť výrazový elán, podobný s priebojnosťou jeho prvých symfónií, komorných skladieb i jeho prvej opery Alfréd, ktorú skomponoval roku 1870.

Kategória:Zoznam diel Antonína Dvořáka
Šesť